सिद्धार्थ अकेडमी की टीम ने कार्पोरेशन इलैवन को हराकर किर्केट मैच जीता
भास्कर संवाददाता | होशियारपुर
मेयरशिव सूद की अगुवाई में कौंसलरों और दफ्तर के स्टाफ में बनाई गई कार्पोरेशन इलेवन क्रिकेट टीम और सिद्धार्थ क्रिकेट अकेडमी की क्रिकेट टीम के दरमियान स्थानीय डीएवी स्कूल की ग्राउंड में मैच खेला गया। मैच के दौरान सिद्धार्थ क्रिकेट अकेडमी की टीम ने जीत हासिल की। मैच की शुरुआत में कार्पोरेशन इलैवन टीम ने टास जीता और पहले बल्लेबाजी करने का फैसला लिया। इसके तहत 16 ओवर के मैच में राहुल शर्मा और राहुल पाल ने 16-16 स्कोर बनाए, कौंसलर संजीव दुआ ने 9, पवन भट्टी ने 8, कौंसलर रमेश ठाकुर ने 7, नितिन चांद 5 और मेयर शिव सूद ने बिना विकेट गवाए 15 स्कोर बनाए। इनके अलावा कौंसलर ब्रह्मशंकर जिंपा, डॉ. नरिंदर चौधरी, प्रशांत सेठी और अंकित ने भी बल्लेबाजी की और कुल 93 स्कोर बनाए। इसके जवाब में सिद्धार्थ अकेडमी की टीम ने बल्लेबाजी करते हुए साबी ने 32, शिवम 24, पाली 19, लिट्टी 6, और सोनी ने 2 स्कोर बनाए। इनके अलावा मदन लाल, विजय गट्टा, रविंदर, विनोद भट्टी, शाम लाल ने भी बल्लेबाजी की और जीत के लिए जरूरी 94 का आंकड़ा पार कर लिया। मेयर शिव सूद ने कहा कि दोनों ही टीमों के खिलाड़ियों ने अच्छा प्रदर्शन किया और खेल भावना का प्रदर्शन किया। उन्होंने नौजवानों से अपील की कि खेलों की तरफ ज्यादा से ज्यादा ध्यान दें ताकि शरीर तंदरुस्त रहे। इस मौके प्रवीन कुमार, विनोद परमार, रजिंदर प्रशाद, लेख राज, मुकुल केसर आदि मौजूद थे।
मैच के दौरान बौटिंग करते हुए मेयर शिव सूद दौड़कर रन लेते हुए।
awa_Deva bho_Deva hin_Deva hin_Deva